Erkki Holopainen on joutumassa maksumieheksi, vaikka hän toimi kuten valmistaja ohjeisti – ”Montakohan hengenvaarallista Hyundai Sonataa teillä liikkuu?”

Erkki Holopainen vei Hyundai Sonata -autonsa takaisinkutsun yhteydessä tarkastukseen. Auto huollettiin tehtaan ohjeiden mukaan, ja autosta tuli hengenvaarallinen.

Erkki Holopaisen Hyundai Sonatan taka-akselipalkki oli ruostunut puhki. Kuvan auto ei liity juttuun.­

Erkki Holopainen vastaa puhelimeen.

”Ei ole paha paikka puhua, nousin juuri linja-autosta pois.”

Pian pariin viikkoon hän ei ole voinut käyttää Hyundai Sonata -autoaan, koska sen taka-akselipalkki tukivarsineen petti korroosiovaurion takia.

”Aluksi luulin, että korroosiovaurio on huonoa tuuriani”, Holopainen sanoo.